《寄白下同寅丁计部》
明代·何其厚

忆从京国侍台端，颠著衣裳倒著冠。汉署夜回惊鹤起，晋陵春丽过驹看。

一麾敢拟能分竹，三褫随加罢握兰。摇落未须吟泽畔，故园松菊尚堪观。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。